b'\n_START_ARTICLE_\nVeitvet skole\n_START_SECTION_\nHistorie\n_START_PARAGRAPH_\nSkolen ble bygget av entrepren\xc3\xb8r Olav Selvaag i 1958. Rundt 1960 gikk det hele 874 elever ved skolen. I 1974 ble det bygget til en fl\xc3\xb8y og skolen ble utvidet med ungdomstrinn.  Veitvet skoles musikkorps ble stiftet 22. januar 1960._NEWLINE_Skolen var tilknyttet gr\xc3\xb8ntomr\xc3\xa5dene i Veitvetdalen vestover mot Siemens p\xc3\xa5 Linderud. Veitvethallen ble nyttet til kropps\xc3\xb8ving. _NEWLINE_Skolen var en av de f\xc3\xb8rste skolene i Oslo med innf\xc3\xb8ringsklasser og spr\xc3\xa5kstasjoner. _NEWLINE_Etter 50 \xc3\xa5r ble skolens bygninger i Veitvetveien 17 utdatert og nedslitte. Utdanningsetaten inngikk avtale med Skanska om bygging av ny skole. Den gamle ble revet og ny skole stod klar h\xc3\xb8sten 2015, i Veitvetveien 21.'